《纪游东观山（山在桂林府城外三里）》
唐代·佚名

瑰奇恣搜讨，贝阙青瑶房。才隘疑永巷，俄敞如华堂。

玉梁窈浮疑，琼户正当窗。仙佛肖仿佛，钟鼓鍧击撞。

赑赑左顾龟，狺狺欲吠尨。丹灶俨亡恙，芝田霭生香。

搏噬千怪聚，绚烂五色光。更无一尘涴，但觉六月凉。

玲珑穿屡折，诘曲通三湘。神鬼若剜刻，乾坤真混茫。

入如深夜暗，出喜皦日光。隔世惊瞬息，异境难揣量。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。